Komisijas dienestu darba dokuments - Pavaddokuments Priekšlikums Eiropas Parlamenta un Padomes direktīvai ar ko groza Padomes Direktīvu 92/49/EEK un Direktīvas 2002/83/EK, 2004/39/EK, 2005/68/EK un 2006/48/EK attiecībā uz procedūras noteikumiem un vērtēšanas kritērijiem, kas piemērojami, veicot piesardzīgu novērtējumu par līdzdalības iegūšanu un palielināšanu finanšu nozarē - Ietekmes novērtējuma kopsavilkums {COM(2006) 507 galīgā redakcija} {SEC(2006) 1118} /* SEC/2006/1117 */





[pic] | EIROPAS KOPIENU KOMISIJA | Briselē, 12.9.2006 SEC(2006) 1117 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES DIREKTĪVAI ar ko groza Padomes Direktīvu 92/49/EEK un Direktīvas 2002/83/EK, 2004/39/EK, 2005/68/EK un 2006/48/EK attiecībā uz procedūras noteikumiem un vērtēšanas kritērijiem, kas piemērojami, veicot piesardzīgu novērtējumu par līdzdalības iegūšanu un palielināšanu finanšu nozarē Ietekmes novērtējuma kopsavilkums {COM(2006) 507 galīgā redakcija}{SEC(2006) 1118} Ietekmes novērtējuma kopsavilkums PRIEKšLIKUMS PāRSKATīT PROCEDūRU, KO UZRAUDZīBAS IESTāDES IZMANTO, LAI NOVēRTēTU BūTISKAS LīDZDALīBAS IEGūšANAS BANKU, APDROšINāšANAS UN VēRTSPAPīRU NOZARēS [1] Ietekmes novērtējums bija daļa no pārskata par apstiprināšanas procedūru, ko izmanto uzraudzības iestādes, veicot novērtējumu par būtiskas līdzdalības iegūšanu banku, apdrošināšanas un vērtspapīru nozarēs. Daudzi dalībvalstu tirgus dalībnieki ir konstatējuši, ka šobrīd spēkā esošajos noteikumos nav paredzēti precīzi kritēriji un procedūras, kas uzraudzības iestādēm jāpiemēro, novērtējot un apstiprinot šādas līdzdalības iegūšanu; līdz ar to attiecīgajām iestādēm lielā mērā ir ļauta rīcības brīvība, apstiprinot plānoto līdzdalības iegūšanu, atturot no tās vai iebilstot pret to. Šo nepilnību rezultātā dažādas uzraudzības iestādes minēto procedūru piemēro atšķirīgi. Ietekmes novērtējumā ir izskatītas iespējas, kā šo problēmu varētu risināt un uzlabot situāciju. Sniedzot pašreizējās pārrobežu konsolidācijas tendences kontekstu un pamatojumu, ietekmes novērtējumā ir paskaidrots, kādā veidā uzraudzības iestāžu veiktā apstiprināšanas procedūra praksē ir radījusi potenciālu šķērsli pārrobežu konsolidācijai; spēkā esošo tiesību aktu nepareiza piemērošana var pat kavēt no ekonomikas viedokļa vēlamas apvienošanās un līdzdalības iegūšanas. Ja finanšu iestāde nolemj iegūt būtisku līdzdalību iestādē, kas atrodas citā dalībvalstī, tad potenciālajam līdzdalības ieguvējam jāpaziņo par to attiecīgās iestādes uzraudzības iestādei. Šobrīd spēkā esošajā tiesiskajā regulējumā nav izstrādāti plānotās līdzdalības novērtēšanas kritēriji, kas jāizmanto iestādei, kas veic uzraudzību pār iestādi, kurā plānots iegūt līdzdalību, un novērtē potenciālā līdzdalības ieguvēja „piemērotību” (banku un vērtspapīru nozarēs) vai „atbilstību” (apdrošināšanā), lai nodrošinātu attiecīgās iestādes „stabilu un piesardzīgu pārvaldību” pēc plānotās līdzdalības iegūšanas. Tādēļ potenciālā līdzdalības ieguvēja uzraudzības iestādēm paveras pārmērīgi plašas iespējas piemērot dažādus interpretējumus, kā rezultāts ir nepietiekama tiesiskā noteiktība tirgus dalībniekiem. Komisijas mērķis ir nodrošināt to, lai finanšu iestādēm, kas vēlas darboties ES teritorijā esošajos tirgos, būtu iespēja īstenot savu stratēģiju bez nepamatotiem šķēršļiem. Ietekmes novērtējumā ir sīki aprakstītas ar spēkā esošajiem noteikumiem saistītās problēmas un norādīti vairāki likumdošanas instrumenti un citi līdzekļi, ko varētu izmantot šo nepilnību novēršanai. Ietekmes novērtējumā ir secināts, ka vēlamais politiskais risinājums ir grozījumi spēkā esošajās direktīvās, veicot mērķtiecīgas izmaiņas pašreizējā tiesiskajā regulējumā. Tajā ir norādīti arī galvenie elementi Komisijas priekšlikuma projektā par grozījumu direktīvu, kā arī iekļauta sadaļa par šo grozījumu kontroli un novērtēšanu. [1] 19. pants Direktīvā 2006/48/EK par kredītiestāžu darbības sākšanu un veikšanu, 15. pants 2002. gada 5. novembra Direktīvā 2002/83/EK par dzīvības apdrošināšanu un Direktīvā 92/49/EEK (Trešā nedzīvības apdrošināšanas direktīva), 19.-23. pants 2002. gada 16. novembra Direktīvā 2005/68/EK par pārapdrošināšanu un 10. pants 2004. gada 21. aprīļa Direktīvā 2004/39/EK, kas attiecas uz finanšu instrumentu tirgiem.